English: My contribution is going to be more technical in nature, I think. Firstly, First Minister, can I thank you for bringing this annual report forward, the first of this Senedd? An annual report is something we should look forward to. It gives an opportunity to praise success, but it also should give an opportunity to demonstrate where things are wrong. It should demonstrate self-awareness of the Government to know where things are in the scale of things. Ten well-being objectives are welcome. I was looking forward to reading through the report, and I was looking forward to getting to the evaluation that I am so used to as a past council leader, having to prepare for regulators, for audiences who might be inspecting my annual plans that I presented. But, I was disappointed to find that there was no way of evaluating the story that we're told. Whilst there are many good things in the report, I'm sure there are many areas where the people need to understand a little more about what has gone wrong, what is needed to put things right, and how those things would be measured. Performance management is key in any organisation, and we shouldn't take it as just read when presented with an annual report. We should be able to scrutinise that as a Senedd and challenge, and understand what needs to happen to make things better. I'm used to looking at RAG tables - I'm sure many of you know those; red, amber, green tables that accompany reports. Llywydd, how does the Senedd truly evaluate these sorts of reports, or how will it moving forward? I know I'm probably being naive in expecting such things, but I think it's good practice that we should be able to look at how things are progressing, and how does the Government itself evaluate progress against its objectives. Are there targets? What targets are aligned to these 10 well-being goals, and how do we evaluate those? Without robust challenge of data, surely the Government is at risk of believing positions that may not always be correct. For example, when you read objective 1, 'Provide effective, high quality and sustainable healthcare', you could be lulled into a sense that things are not too bad - that things may be amber, erring on green. However, as Andrew R.T. Davies pointed out this morning and again today robustly, and many others report this every day to us - . Indeed, I sat in a meeting last night where we heard of terrible performance in our health board. So, the real position is that, on a RAG rating, this would be a red - a significant red - and I'd be held to account if it was my organisation by the Minister for local government at that time, and have been challenged many times in the past. There are many areas that deserve recognition, but I appeal to you, First Minister, that in future annual reports we have the full picture, the opportunity to challenge robustly the direction of this Government, and how things are being achieved, because at the moment, I feel at a loss. I have to take it as read that this is what we're doing. How do I know how we're going to do better? Thank you, Llywydd.
Welsh: Mae fy nghyfraniad yn mynd i fod yn fwy technegol ei natur, rwy'n credu. Yn gyntaf, Prif Weinidog, a gaf i ddiolch i chi am gyflwyno'r adroddiad blynyddol hwn, y cyntaf o'r Senedd hon? Mae adroddiad blynyddol yn rhywbeth y dylem ni edrych ymlaen ato. Mae'n rhoi cyfle i ganmol llwyddiant, ond dylai hefyd roi cyfle i ddangos lle mae pethau'n anghywir. Dylai ddangos hunanymwybyddiaeth y Llywodraeth i wybod ble mae pethau ar raddfa pethau. Mae 10 amcan llesiant i'w croesawu. Roeddwn i'n edrych ymlaen at ddarllen drwy'r adroddiad, ac roeddwn i'n edrych ymlaen at gyrraedd y gwerthusiad yr wyf i mor gyfarwydd ag ef fel cyn arweinydd cyngor, yn gorfod paratoi ar gyfer rheoleiddwyr, ar gyfer cynulleidfaoedd a allai fod yn arolygu fy nghynlluniau blynyddol yr oeddwn i'n eu cyflwyno. Ond, roeddwn i'n siomedig o weld nad oedd unrhyw ffordd o werthuso'r stori sy'n cael ei hadrodd wrthym ni. Er bod llawer o bethau da yn yr adroddiad, rwy'n siŵr bod llawer o feysydd lle mae angen i'r bobl ddeall ychydig mwy am yr hyn sydd wedi mynd o'i le, beth sydd ei angen i unioni pethau, a sut y byddai'r pethau hynny'n cael eu mesur. Mae rheoli perfformiad yn allweddol mewn unrhyw sefydliad, ac ni ddylem ni ond ei gymryd yn ganiataol pan gaiff ei gyflwyno gydag adroddiad blynyddol. Dylem ni allu craffu ar hynny fel Senedd a herio, a deall beth sydd angen digwydd i wella pethau. Rwyf i wedi arfer edrych ar dablau RAG - rwy'n siŵr bod llawer ohonoch yn gwybod am y rheini; tablau coch, oren, gwyrdd sy'n cyd-fynd ag adroddiadau. Llywydd, sut y mae'r Senedd wir yn gwerthuso'r mathau hyn o adroddiadau, neu sut y bydd yn gwneud hynny yn y dyfodol? Rwy'n gwybod fy mod i, mae'n debyg, yn bod yn naïf wrth ddisgwyl pethau o'r fath, ond rwy'n credu ei bod yn arfer da i ni allu edrych ar sut mae pethau'n mynd rhagddynt, a sut mae'r Llywodraeth ei hun yn gwerthuso cynnydd yn erbyn ei hamcanion. A oes targedau? Pa dargedau sy'n cyd-fynd â'r 10 nod llesiant hyn, a sut yr ydym ni'n gwerthuso'r rheini? Heb herio data'n gadarn, siawns nad yw'r Llywodraeth mewn perygl o gredu safbwyntiau nad ydyn nhw bob amser yn gywir. Er enghraifft, pan fyddwch chi'n darllen amcan 1, 'Darparu gofal iechyd effeithiol, cynaliadwy ac o ansawdd uchel', gallech chi gael eich camarwain i deimlo nad yw pethau'n rhy ddrwg - y gallai pethau fod yn oren, yn ffiniol wyrdd. Fodd bynnag, fel y nododd Andrew R.T. Davies yn gadarn y bore yma ac eto heddiw, ac mae llawer o rai eraill yn adrodd hyn i ni bob dydd - . Yn wir, eisteddais i mewn cyfarfod neithiwr lle y gwnaethom ni glywed am berfformiad ofnadwy yn ein bwrdd iechyd. Felly, y gwir sefyllfa yw, ar sail sgôr RAG, yw y byddai hyn yn goch - coch sylweddol - a byddwn i'n cael fy nwyn i gyfrif os mai fy sefydliad i ydoedd, gan y Gweinidog llywodraeth leol bryd hynny, ac rwyf wedi cael fy herio droeon yn y gorffennol. Mae llawer o feysydd sy'n haeddu cydnabyddiaeth, ond rwyf i'n apelio arnoch chi, Prif Weinidog, yn y dyfodol, bod gennym ni'r darlun llawn mewn adroddiadau blynyddol, y cyfle i herio cyfeiriad y Llywodraeth hon yn gadarn, a sut y mae pethau'n cael eu cyflawni, oherwydd ar hyn o bryd, rwy'n teimlo ei bod yn anodd deall. Mae'n rhaid i mi ei gymryd yn ganiataol mai dyma beth yr ydym ni'n ei wneud. Sut ydw i'n gwybod sut yr ydym ni'n mynd i wneud yn well? Diolch yn fawr, Llywydd.